Arguments is slegs nodig waar onsekerheid heers. Indien die waarheid bekend is, is enige redenasies onnodig.
"Ek is die weg die waarheid en die lewe". In Christus word alle waarheid gevind. Maar dit vat geduld en deursettings vermoë om die waarheid in Christus te vind. En dit vat die aanvaardig dat Hy wel beter weet en die geloof dat Hy wel die waarheid is.
Sommiges van ons se hele wese smag na argumente, sommige van ons misbruik daardie talent in die vorm van lus (lust) . Dit bevredig 'n honger in ons, terwyl dit die om ons frustreerd en onvervuld laat.
'n Gereelde vraag op hierdie stelling is gewoonlik: "Maar die Here het dan vir my 'n verstand gegee om mee te redeneer". Het hy? Hoe weet jy dit is hoekom hy die verstand gegee het?
Sien, ons vergeet maklik dat daar 'n tyd was vóór die sondeval en vóór die skepping. Om God se doel met alles te verstaan, moet ons teruggaan na daardie tyd. God se oorspronklike doel was nie om Satan te oorwin en verlorenes te red nie. Dit was 'n bygevoegde aksie ná die sondeval. 'n Nodigheid wat ontwikkel het nadat ons voorouers ingegee aan Satan se verleiding.
Daar was twee bome in die tuin, die een wat die Lewe sou ontsluit en die een wat alle kennis sou onsluit.
So dink nou vir jou self. Hoekom sal die Here alle kennis vir Homself wou hou? As ek weet wat Hy weet, dan kan ek mos wees wat Hy is? Wel dit was die vraag wat Eva verlei het. Onthou hindsight is altyd 20/20 soos hulle sê.
Die onsluiting van hierdie kennis sonder dat dit onderworpe was aan die Lewe van God, het die groot gemors veroorsaak waarin ons vandag is. Onthou, midde in die hele sondeval lê selfsug en trots.So alles wat ons kan weet, alles wat ons kan doen word gebruik vir eie gewin. Ek het dit ontdek, Ek het dit reggekry, Ek is slim, Ek is sterk ensovoorts.
Die probleem kom nou wanneer ons die Waarheid wat in Christus is, probeer verstaan met 'n verstand wat nie aan die Gees onderworpe is nie (wat nog nie vernuwe is nie) . Wanneer ons byvoorbeeld die drie-eenheid probeer "uitredeneer" of bloot net probeer verstaan "wanneer is God, God en wanneer is Hy die Heilige Gees en wanneer is Hy die seun?" Ek weet vir party van ons is dit nie 'n probleem nie :-)Maar vir party van ons is dit 'n lewenswroeging.
Daar is geheimenisse in Christus wat nooit verstaan sal word nie. Dit is nie bedoel om verstaan te word nie.
Hierdie stelling is wat denominasies veroorsaak het. Mense wil reg wees, mense wil verstaan. So ons skep dogma's en doktrines en belydenisse sodat ons kan wys ons verstaan en ons is reg en die res is verkeerd.
Sal dit ooit verdwyn? Nee, nooit nie, want daar sal altyd trots en selfsug wees. Daar sal altyd ons eie ambisies wees.
Maar jy hoef nie hierby in te val nie. Jy kan die ander een wees, die wat alle verstaan neerlê en glo.Die een wat Christus ken en Christus alleen, wat alle ander redenasies en denkrigtings wat so verskeur vermy en Christus alleen volg.
Klink dit soos jy? Dit is moontlik, dit is nie "glamorous" nie, dit is nie "high profile" nie, maar dit is die waarheid. "Ek is die waarheid". In Hom en in Hom alleen sal jy die waarheid ken.